A helyi erdélyi ételek nagyjából ugyanolyanok, mint a magyar konyha. A két ország történelme annyira szoros, hogy nem sok tere volt más felé fejlődnie a két ország konyhájának. Ha szereted a disznóhúst és nem vagy vegetáriánus, akkor olyan ínyencségek közül válogathatsz, mint a hurka, a töpörtyű, préshurka, szalonna, oldalas, csülök és még hosszasan sorolhatnám. Mint már korábban említettem az alapanyagok minőségével volt némi gondom - de lehet, hogy csak mi választottunk állandóan rossz éttermet. Végül már inkább a fenti képen látható hamburgert ettem - az kiváló választásnak bizonyult. Remélem, hogy ti szerencsésebbek lesztek.